《仙湖客舍同野望雨望两侄赋》
明代·何绛

客斋同此夕，寒雨欲三更。白发吾衰老，青年汝弟兄。

少孤能自立，早岁负才名。叹逝伤而父，终宵寐不成。

作者简介：何绛，字不偕，号孟门，顺德人。明亡，乃自放废，徜徉罗浮、西樵山中。曾与陈恭尹渡铜鼓洋，访明遗臣，以图反清复明，无果而归。父殁后在家伺母，不复远出。其人论诗甚严，对陈恭尹、梁乐亭诗作有过赞许，但不喜屈大均诗，其诗作淡逸幽远，无悲怨壮愤意，著有《不去庐稿》。